દેશમાં ગંગા, નર્મદા, ચંબલ, તાપ્તી, બેતવા, સોન, ક્ષિપ્રા, કાલીસિંધ, પાર્વતી જેવી નદીઓને પ્રદૂષણથી બચાવવાનો મોટો પડકાર છે. જેમાં નર્મદા નદીમાં દરરોજ ૫૨૭ ટન કચરો, ૨૦.૦૬ કરોડ લિટર ગંદું પાણી વહે છે. જે નદીને પ્રદૂષિત કરે છે. આ અંગે થયેલા સર્વેમાં મોટા શહેરો અને ઔદ્યોગિક એકમો આસપાસથી પસાર થતી નર્મદા નદીનંુ પાણી વધુ દૂષિત થતું જોવા મળે છે. જોકે સરકાર દ્વારા આ માટે નદીઓના શુદ્ધિકરણ અને સંરક્ષણને લગતા અનેક પગલાં લેવામાં આવી રહ્યાં છે. તે માટે સરકાર દ્વારા ૧૩૦૦ કરોડનાં બજેટને મંજૂર કરી તેને સ્વીકારી તેનો અમલ કરવાનો પ્રયાસ થઈ રહ્યો છે.